-
Yo ɔ, binyumu ɔ, kɛ drako ɔ (1-6)
-
Maikɛl kɛ drako ɔ hwu ta (7-12)
-
A sake drako ɔ kɛ fɔ zugba a nɔ (9)
-
Abosiami le kaa be bɔɔ pɛ nɛ e ngɛ (12)
-
-
Drako ɔ waa yo ɔ yi mi (13-17)
Anɛ o maa suɔ nɛ o kane munyu nɛ ɔ ngɛ %% mi lo?
12 Lɔ ɔ se ɔ, a na okadi ngua ko ngɛ hiɔwe: Yo ko nɛ a ngɔ pu ɔ kɛ ha e he, nɛ nyɔhiɔ ɔ ngɛ e nane si nɛ dodoe 12 jlasi fĩ e yi, 2 nɛ hɔ ngɛ e he. Nɛ e ngɛ ngmlaa kpae ngɛ e kɔɔmi ɔ kɛ e nɔ́ nami ɔ mi konɛ e fɔ. 3 A na okadi kpã ko hu ngɛ hiɔwe. Hyɛ! Drako ngua ko nɛ e tsuɔ tsutsuutsu kaa la, kɛ e yi kpaago kɛ koli nyɔngma, nɛ matsɛ jlasihi fĩ e yi ɔmɛ; 4 nɛ e hlemi ɔ gblaa hiɔwe dodoe ɔmɛ a mi dlami etɛ mi kake, nɛ e sake mɛ ngɔ pue zugba a nɔ. Nɛ drako ɔ ya nɔ nɛ e daa si ngɛ yo ɔ nɛ e be kɛe nɛ e ma fɔ ɔ hɛ mi konɛ ke yo ɔ ná nɛ e fɔ ɔ, e maa mi e bi ɔ. 5 Nɛ yo ɔ fɔ binyumu ko, nɔ nɛ e maa ngɔ dade tso kɛ hyɛ je ma amɛ tsuo a nɔ ɔ. Nɛ a sa e bi ɔ kɛ ho Mawu ngɔ ya kɛ e matsɛ sɛ ɔ he ya. 6 Nɛ yo ɔ tu fo kɛ ho nga a nɔ ya, he nɛ Mawu dla he ko ngɛ kɛ ha lɛ ɔ, kɛ he nɛ a maa lɛ lɛ ngɛ ligbi 1,260. 7 Nɛ ta fɛ ngɛ hiɔwe: Maikɛl* kɛ e hiɔwe bɔfo ɔmɛ kɛ drako ɔ hwu ta, nɛ drako ɔ kɛ e bɔfo ɔmɛ hu kɛ mɛ hwu 8 se a yi kunimi,* nɛ jã nɔuu kɛ̃ nɛ a nɛ he ko kɛ ha we mɛ hu ngɛ hiɔwe. 9 Lɔ ɔ he ɔ, a sake drako ngua a, blema sinɔ ɔ, nɔ nɛ a tsɛɛ lɛ ke Abosiami kɛ Satan ɔ, nɔ nɛ e ngɛ nihi nɛ a ngɛ zugba a nɔ hehi tsuo nɛ nimli ngɛ ɔ sisie ɔ kɛ fɔ he; a sake lɛ ngɔ fɔ zugba a nɔ, nɛ a sake e bɔfo ɔmɛ hu kɛ piɛɛ e he. 10 I nu gbi nɛ nya wa ko ngɛ hiɔwe ke: “Jehanɛ ɔ lɛɛ yi wami hemi ɔ kɛ he wami ɔ kɛ wa Mawu ɔ Matsɛ Yemi ɔ kɛ e Kristo ɔ he wami ɔ ba, ejakaa a sake wa nyɛmimɛ ɔmɛ a nya polɔ ɔ kɛ fɔ he, nɔ nɛ e poɔ a nya nyɔ kɛ pia ngɛ wa Mawu ɔ hɛ mi ɔ! 11 Nɛ a gu Jijɔ Bi ɔ muɔ ɔ kɛ a we odase yemi munyu ɔ nɔ kɛ ye e nɔ kunimi, nɛ a ná we suɔmi kɛ ha we a susumahi* ngɛ gbenɔ hɛ mi po. 12 Enɛ ɔ he ɔ, nyɛ hiɔwehi kɛ nyɛ nihi nɛ nyɛ ngɛ a mi ɔ, nyɛ nya! Musu tloo je ɔ kɛ wo ɔ, ejakaa Abosiami kple si kɛ ba nyɛ ngɔ, e mi mi fu wawɛɛ nitsɛ, ejakaa e le kaa be bɔɔ pɛ nɛ e ngɛ.” 13 Jehanɛ ɔ, benɛ drako ɔ na kaa a sake lɛ kɛ fɔ zugba a nɔ ɔ, e wa yo ɔ nɛ e fɔ binyumu ɔ yi mi. 14 Se a ha yo ɔ kɔle ngua a pɛli enyɔ ɔmɛ, konɛ e te kɛ je sinɔ ɔ hɛ mi kɛ ya nga a nɔ ngɛ e sihi he ɔ, he nɛ a ma ha lɛ niye ní be kɛ behi kɛ be fã* ngɛ ɔ. 15 Nɛ sinɔ ɔ su nyu nɛ ngɛ kaa pa kɛ je e nya mi kɛ nyɛɛ yo ɔ se konɛ e ha nɛ pa a nɛ ngɔ yo ɔ kɛ ho.* 16 Se zugba a ba je ngmlaa ha yo ɔ, nɛ zugba a bli e nya mi nɛ e mii pa a nɛ drako ɔ su kɛ je e nya mi ɔ. 17 Lɔ ɔ he ɔ, drako ɔ mi mi fu yo ɔ nɛ e je kɛ ho konɛ e kɛ yo ɔ nina* nɛ piɛ ɔ, nɛ ji ni nɛmɛ nɛ a yeɔ Mawu kita amɛ a nɔ, nɛ a hɛɛ Yesu he odase yemi ní tsumi ɔ mi ɔ nɛ ya hwu ta.